પરંતુ આ લોકશાળામાં સૌથી મોટી અસર કરનારા વાચનમાં હતી ટારઝનની વાર્તાઓ. એના બધ્ધા જ બધ્ધા ભાગોનું બબ્બે વાર વાચન કરેલું !! એની સાથે સાથે જ મુળશંકરભાઈ મો. ભટ્ટ દ્વારા અનુદીત પુસ્તકોએ પણ ઘેલું લગાડી દીધું હતું. એમની અનુદીત નવલ લામીઝરેબલે તો હલબલાવી મુકેલો. બાકી હતું તે થીયેટરમાં બેસીને જોઈ તે પણ કુન્દન (લામીઝરેબલ પરથી તૈયાર થયેલી, ને ભુલતો ન હોઉં તો સોહરસબ મોદીના મુખ્ય પાત્ર દ્વારા ભજવાયેલી) મારા જીવનની સૌથી પ્રથમ ફીલ્મ હતી !!